શ્રીનગર/ભીંડઃ જમ્મુ-કશ્મીરના સંસદીય ક્ષેત્રમાં આજે પેટાચૂંટણી દરમિયાન હિંસા ભડકી નીકળી હતી જેમાં 6 લોકોના મોત નિપજ્યા છે. અલગતાવાદીઓએ આગામી બે દિવસ સુધી રાજ્યવ્યાપી બંધનુ્ં એલાન કર્યું છે. કશ્મીર ખીણના બડગામ ખાતે મતદાન મથક પર હુમલો કરવા આવેલ ઉપદ્રવીઓના ટોળાને વિખરવા માટે જવાનોને ફાયરિંગ કરવાની ફરજ પડી હતી. જેમાં 39 લોકો ઘાયલ થયા હોવાના અહેવાલ છે. ઘાયલોમાં ચૂંટણી અધિકારી સહિતના સરકારી અધિકારીઓ પણ સામેલ છે. પેટાચૂંટણીમાં ફક્ત 6.5% જેટલું જ મતદાન નોંધાયું છે.